b'\n_START_ARTICLE_\nZakho\n_START_PARAGRAPH_\nZakho (arabisk: \xd8\xb2\xd8\xa7\xd8\xae\xd9\x88; kurdisk: \xd8\xb2\xd8\xa7\xd8\xae\xd9\x88,, eller Zaxo) er et distrikt og en by i Kurdistan. Den ligger noen f\xc3\xa5 kilometer fra S\xc3\xb8r Kurdistan og Nord Kurdistan (dagens Tyrkia) grensen. Zakho har fungert som en grenseby i mange ti\xc3\xa5r. Den har blitt en viktig markedsplass, som betjener ikke bare kurdisk-kontrollerte omr\xc3\xa5der, men mesteparten av Kurdistan. _NEWLINE_Byen deles av elven Khabur._NEWLINE_P\xc3\xa5 grunn av sin strategiske plassering og gode jobbmuligheter, har Zakho tiltrukket seg mange arbeidstakere og arbeidss\xc3\xb8kere fra ulike deler av Kurdistan, Irak, og selv fra Syria og Tyrkia. _NEWLINE_Zakho tilh\xc3\xb8rer bisped\xc3\xb8mmet Chaldea. Det tilsvarer det gamle bisped\xc3\xb8mmet Maalta, tidligere en suffragan av Adiabene eller Arbela. Noen nestorianske biskoper nevnes fra femte til syvende \xc3\xa5rhundre (Chabot, "Synodicon orientale", 676). Det var gjenforent med bisped\xc3\xb8mmene i Akra og Amadia til midten av det nittende \xc3\xa5rhundre, da provinsen ble delt i tre bisped\xc3\xb8mmer: Amadia, Zakho, og Akra-Zehbar. Bisped\xc3\xb8mmet omfatter 3500 katolikker, ti fastboende prester, fem religi\xc3\xb8se av menigheten St. Hormisdas, femten sogn eller stasjoner, tjue kirker og kapeller, og en grunnskole. _NEWLINE_Zakho er fra 1859. Dagens Zakho er en provins i provinsen Dohuk. Byen har 350 000 innbyggere. Den kan opprinnelig ha begynt p\xc3\xa5 en liten \xc3\xb8y i elva Habur som i dag flyter gjennom byen. Habur-elva renner vest for Zakho og danner grensen mellom S\xc3\xb8r- Kurdistan og Nord- Kurdistan (Dagens Tyrkia), og ogs\xc3\xa5 grensen mellom S\xc3\xb8r Kurdistan og Rojava (syrisk Kurdistan). Tigris (Dicle) l\xc3\xb8per sammen med Habor etter grensen mellom Rojava (syrisk Kurdistan) og Nord-Kurdistan(Dagens Tyrkia). _NEWLINE_Et av Zakhos ber\xc3\xb8mte landemerker er Delal-broen. Broen er et eksempel p\xc3\xa5 abbaside-arkitektur og er laget med store steiner som ikke bare er av estetisk verdi, men gj\xc3\xb8r den ogs\xc3\xa5 til en kilde for mange teorier om hvordan den ble bygget, ettersom steinene er sv\xc3\xa6rt store og det var ingen maskiner tilgjengelig p\xc3\xa5 den tiden.'